शहरों के नाम बदलने को लेकर छिड़ी बहस के बीच हिमाचल प्रदेश की राजधानी शिमला के नाम को बदलने को लेकर भी लगातार बहस जारी है. हिमाचल प्रदेश के स्वास्थ्य मंत्री विपिन परमार के बयान के बाद इस मुद्दे ने और अधिक जोर पकड़ा है. ऐसे में सीएम जयराम ठाकुर ने भी शिमला में दशहरा कार्यक्रम में कहा था कि जरूरत पड़ी तो शिमला का नाम बदला जाएगा. हालांकि, उन्होंने जनता से सुझाव मांगे थे और चर्चा करने की बात कही थी. अब एक बार फिर से सीएम ने इस मुद्दे पर अहम बयान दिया है. सोलन दौरे के दौरान बीते रविवार को सीएम ने कहा कि शिमला का नाम बदलने का प्रस्ताव उनके समक्ष आया था लेकिन उन्होंने इस पर कोई बात नहीं की है, अगर हिमाचल के लोग इस बात पर ज्यादा जोर डालेंगे तो इस पर विचार किया जाएगा.